Quino

Joaquín Salvador Lavado Tejón (født 17. juli 1932 i Mendoza i Argentina, død 30. september 2020), kjent under signaturen Quino, var en argentinsk vitsetegner og tegneserieskaper. Han ble særlig kjent for sine humoristiske og ofte politisk kommenterende tegneseriestriper om den veslevoksne jenta Mafalda, som han tegnet fra 1964 til 1973. 
Quino er sammen med Mordillo Argentinas internasjonalt mest kjente vitsetegner. Han er særlig populær i Sør-Amerika og deler av Europa, og tegningene og seriene hans har vært gjengitt i flere norske aviser og blader, blant annet i Dagbladet og Larsons Gale Verden. Stilen hans kjennetegnes av detaljerte tegninger med klare poenger, ofte uten tekst. I tillegg til Mafalda, laget han stumme enrutes vitsetegninger.

I 2014 ble han tildelt Fyrstinnen av Asturias' pris for kommunikasjon og humaniora.«Joaquín Salvador Lavado Tejón, "Quino", Prince of Asturias Award for Communication and Humanities», Fundación Príncipe de Asturias. Han fikk den norske SPROING-prisen for beste utenlandske tegneserie i 1999.«Karine Haaland vant tegneserienes norske Oscar». Aftenposten, 15.4.2000

 Referanser 

 Eksterne lenker 



Kategori:Argentinske illustratører
Kategori:Argentinske tegneserieskapere
Kategori:Sproingvinnere
Kategori:Personer fra departementet Guaymallén i provinsen Mendoza